mk hbs_cyr ba mk ru ru en ru ru mk mk mk mk ru mk ru en ru mk mk mk ru hbs_cyr mk mk uk mk mk mk mk mk mk mk mk mk mk mk hbs_cyr ba mk ru ru en ru ru mk mk mk mk ru mk ru en ru mk mk en en en es es en es en en ru ru ru ru mk mk fr en mk mk mk bg mk ru en mk mk en nl it mk en mk mk en pl mk en lb mk en mk mk en en es es en es en en mk mk mk mk mk mk mk ru mk mk en hbs_cyr en mk en mk en mk en mk bg mk mk mk mk mk ru hbs_cyr mk mk uk mk en mk mk en
Мачкаста линија! Така едноставен, но впечатлив мејкап изглед! - Убавина за сите
Услови и правила на користење
Добредојдовте! Влезете во вашиот профил
Ја заборавивте лозинката? Побарајте помош
Лозинка ќе ви биде испратена.
дома Нови Производи Блог Мачкаста линија! Така едноставен, но впечатлив мејкап изглед!
Малку продолжената линија со туш за очи надвор од рамката на очите, позната како „cat eye“ е една од најпопуларните и најстарите мејкап техники.
Историјата на мачкастата линија е многу долга и тешко е да се сведе на само неколку реченици. Иако овој мејкап изглед беше присутен на модните недели на ревиите на Dior, Valentino и Chloé, неговите почетоци треба да се бараат многу порано – во древниот Египет.
Линија со туш за очи низ историјата!
Бистата на кралицата Nefertiti, за која се верува дека потекнува од 14 век п.н.е. ја претставува некогаш најубавата жена на светот со токму таков изглед, а наводно таквиот изглед го обожавала кралицата Cleopatra. Таа користела бакарна руда или зелен минерал малахит за да повлече линија надвор од рамката на очите, а изгледот бил популарен и кај мажите, односно фараоните кои исто така се украсувале на овој начин.
Покрај овие минерали, се користел и kayal – црн прав кој имал лековити својства, со што се штитело здравјето на оние кои го нанесувале околу очите. Освен Египќаните, го користеле и народите во Азија и на Блискиот исток 3000 години п.н.е.
„Жените со векови нанесуваа kayal околу очите за да се заштитат од злите духови. Како и многу други работи и оваа практика се претворила во начин на изразување на социјалниот статус, за подоцна да стане симбол на убавината и негувањето на жените и мажите од сите слоеви на општеството“, вели Rachel Goodwin, мејкап артист и коосновач на Музејот за шминка во New York.
Модерните времиња донесоа драматична шминка!
Во модерните времиња, cat eye шминката во светот на убавината беше воведена од забавувачката Josephine Baker во дваесеттите години на минатиот век. Го носеле и други актерки, како што се Grete Nissen и Louise Brooks. Трендот на мачкасти очи се комбинираше со многу тенки веѓи со висок лак, со интензивен кармин и молив за усни и кратка коса кај жените. Всушност, шминката беше многу драматична. Со појавата на првите филмови за пошироката публика, жените започнаа сè повеќе да се шминкаат и во слободното време. Тогаш тушот за очи се правел со мешање на саѓи и вазелин.
Нешто помалку драматичен изглед се носеше во 50-тите и 60-тите години, но сепак со линија направена нагоре. Мачкастиот изглед го популаризираја холивудските ѕвезди како Sophia Loren, Marilyn Monroe, Audrey Hepburn и Brigitte Bardot, а најголем впечаток остави Elizabeth Taylor во улогата на кралицата Cleopatra во истоимениот филмски хит од 1963 година.
Elizabeth Taylor – Cleopatra
Почеток на масовно производство на мејкап производи!
Ѕвездите го носеа овој мејкап изглед и во секојдневниот живот, а 50-тите години донесоа масовно производство и комерцијализација на индустријата за козметика и шминка. Тогаш беше измислен течниот туш, што беше револуционерно откритие во тој период. Манекенката Pattie Boyd напиша колумна за американското списание „16“ во 1965 година за тоа како да се усоврши cat eye изгледот со помош на туш за очи.
Мачкаст изглед носеше и најпознатата манекенка од 60-тите години – Twiggy, а мачкастите очи најдоа обожаватели и во музичката индустрија. David Bowie го користеше во сите бои, особено во времето на албумот Ziggy Stardust, но и подоцна. Рок и панк движењата го прифатија овој тренд и дополнително го издигнаа на повисоко ниво. Панкерката Siouxsie Sioux ги обожаваше острите линии на тушот, а очите дополнително ги истакнуваше со темна сенка, исто како и Robert Smith од групата The Cure. Мачкасти очи носеше и Grace Jones, како и Debbie Harry од Blondie.
Во новиот милениум, можеби најпозната по нејзините изразени мачкасти очи беше Amy Winehouse, чија дебела линија излегуваше надвор од рамките на очите, нагоре.
Мачкастиот изглед во новиот милениум го носат сите!
Малку посуптилен потег со тушот за очи во комбинација со црвен кармин е ултимативен ретро мејкап изглед кој одговара во сите ситуации, од секојдневни до вечерни. Го носат сите, од алтернативци до елегантни дами, затоа што со мачкастите очи нема грешка – секако ако знаете како правилно да ги изведувате и ако доволно сте се испраксирале – секогаш ќе изгледате совршено елегантно, а ако повлечете уште некоја линија или додадете боја, ќе изгледате авангардно.
Претходен постКултниот серум Estée Lauder Advanced Night Repair доаѓа со нова, подобрена формула!
Следен постРолер за лице: Како да го користите и со кои производи!
ПОВРЗАНИ НАПИСИПОВЕЌЕ ОД АВТОРОТ
Како да го изберете идеалниот парфем за вашиот маж?
Мејкап навика која ве прави да изгледате постаро!
Маскара за трепки кои допираат до ѕвездите! Deborah Up To The Stars
Како да го изберете идеалниот парфем за вашиот маж?
Колекција која веднаш нè воодушеви! Keune X Joseph Klibansky
Мејкап навика која ве прави да изгледате постаро!
Маскара за трепки кои допираат до ѕвездите! Deborah Up To The...
Течни пудри со голема покривна моќ и прифатливи цени!
Настан за кој долго ќе се зборува! Погледнете го промотивното видео!
Следете нè на Инстаграм @ubavinazasite
Дневен информатор за производи за убавина, најразлични мејкап производи, парфеми, креми за нега. Идеално место да прочитате мислење за најдобриот парфем, совети за шминкањето и за се што е поврзано со производите за убавина.
Услови и правила на користење
Developed by PROCESS IN. Hosted by INHOST.
Овие се моментално најпродаваните парфеми во светот!